text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000004", "text": "Fiskavirking i\u0301 Fuglafir\u00f0i hevur seinastu a\u0301rini veri\u00f0 i\u0301 eini sera turbulentari st\u00f8\u00f0u. Hvar vit eru i\u0301 dag er vist ein go\u0301\u00f0ur spurningur, ti\u0301 ta\u00f0 vi\u0301sir seg, at eingin ver\u00f0uliga veit hvat i\u00f0 liggur fyri framman."}, {"text_idx": "#000005", "text": "Men hugaligt er at si\u0301ggja umfatandi umv\u00e6lingarnar sum gj\u00f8rdar ver\u00f0a uppa\u0301 bygningarnar a\u0301 gamla fiskavirkinum. Tak og vindeygu ver\u00f0a u\u0301tskift \u2013 og no\u0301gvir eru fermetrarnir. Ny\u0301ggj vindeygu og kl\u00e6dninur gera at bygningurin s\u00e6r sera snotuligur u\u0301t. Tak og kl\u00e6dningur a\u0301 frystibygningunum skulu skiftast komandi a\u0301r."}, {"text_idx": "#000006", "text": "Maskinparkin stendur o\u0301r\u00f8rd, og sy\u0301nist sum um at bi\u0301\u00f0a ver\u00f0ur til at arbei\u00f0i aftur kemur i\u0301 gongd. Alt stendur kla\u0301rt \u2013 her manglar bara ra\u0301v\u00f8ra og arbei\u00f0sfo\u0301lk. No\u0301gv bendir a\u0301, at ver\u00f0uligar \u00e6tlanir liggja aftanfyri hesi arbei\u00f0i, og vo\u0301nandi fer virksemi aftur at koma i\u0301 hesar bygningar, men enn er so eingin sum siga kann, um hald er i\u0301 hesum."}, {"text_idx": "#000007", "text": "Sja\u0301lvur velji eg ikki at tru\u0301gva ti\u0301 leysapra\u0301ti sum gongur um, at hetta bert eru avskrivingarfidusir. Nei \u2013 eg velji at tru\u0301gva, at her er talan um fo\u0301lk/fyrit\u00f8kur sum seta moral og a\u0301byrgd h\u00e6gri enn o\u0301moral."}, {"text_idx": "#000008", "text": "Saman vi\u00f0 \u00f8llum hinum fuglfir\u00f0ingunum si\u0301ggja vit vi\u00f0 gle\u00f0i fram i\u0301mo\u0301ti, at virksemi aftur ver\u00f0ur i\u0301 hesum bygningum um stutta ti\u0301\u00f0."}, {"text_idx": "#000012", "text": "Tankar og to\u0301nar i\u0301 Fuglafir\u00f0i"}]